open-index/open-wikipedia-markdown huggingface dataset:
Valters fon Mēdems

**Valters Eberhards Aleksandrs brīvkungs fon Mēdems** (, 1887-1945) bija vācu virsnieks, žurnālists un rakstnieks. Latvijas brīvības cīņu dalībnieks (1919). Vācu okupācijas laikā bija Ostlandes reihskomisariāta Jelgavas apgabala komisārs (*Gebietskommissar von Mitau*) ar rezidenci Jelgavas pilī (1941—1944).
 
## Dzīvesgājums
thumb|280px|V. Mēdems (pirmais no kreisās) Bauskas 500. gadu dibināšanas svinībās 1943. gadā
Dzimis 1887. gada 4. maijā Līgnicā, Silēzijā (mūsdienu Polijā). Cēlies no baronu Mēdemu dzimtas Prūsijas atzara. Pirmā pasaules kara laikā karoja 3. kalnu artilērijas pulka sastāvā (1914—1918). Pēc Novembra revolūcijas 1919. gadā ieradās Latvijā un pieteicās Latvijas zemessardzē, kļuva par Bādenes brīvprātīgo nodaļas (*Badisches Freiwilligen Abteilung*, saukta par *Mēdema brīvprātīgo korpusu* (*Freikorps von Medem*) komandieri. Piedalījās Latvijas brīvības cīņās pret lieliniekiem un Rīgas ieņemšanas operācijā 1919. gada 22. maijā, apbalvots ar Baltiešu Krustu.

Bermontiādes laikā komandēja Vācu leģiona nodaļu Zemgalē, pēc sakāves atgriezās Vācijā, kur strādāja par žurnālistu un redaktoru Austrumprūsijas laikrakstos *Ostpreußische Zeitung* un *Allensteiner Zeitung*, no 1922. gada *Telegraphen-Union*. Piedalījās bijušo frontinieku biedrībā *Stahlhelm* (1924) un vācu nacionālajā Tautas partijā.

1926. gadā pārcēlās uz dzīvi Berlīnē, kur bija laikraksta *Tag* galvenais redaktors. 1933. gada maijā viņš iestājās Vācijas nacionālsociālistiskajā strādnieku partijā (NSDAP), bet jau decembrī tika iecelts par SA (*[[Sturmabteilung]]*) spēku pulkvedi (*Standartenführer*). 1935. gadā izdeva memuārus par savu piedalīšanos Baltijas landesvērā "Rīgas iekarotājs" (*Stürmer von Riga*).

Otrā pasaules kara laikā V. Mēdems atgriezās Latvijā, kur 1941. gada 25. jūlijā viņu iecēla par Ostlandes Latvijas ģenerālapgabala Jelgavas apgabala komisāru (*Gebietskommissar von Mitau*) ar rezidenci Jelgavas pilī. 1942. gada janvārī paaugstināja par SA virspulkvedi (*Oberführer*). Turpināja nodarboties ar rakstniecību un kā viens no "jaunās kārtības" ideologiem viņš sludināja, ka *... Latvijas valsts bija radusies tikai konjunktūras dēļ. Viss, kas šeit noticis 20 gados, lielajā vēsturē ir ļoti mazvērtīgs... Tam daudz lielāka nozīme, ka jūsu tauta šos 700 gadus ir dzīvojusi savā zemē, bet nevis tam, ko jūs šais 20 gados ieguvāt, tirgojoties ar žīdiem ...*

Miris neskaidros apstākļos 1945. gada 9. maijā Prāgā, kad tajā ienāca Sarkanās armijas vienības.

## Darbi
* Stürmer von Riga. Leipzig, Franz Schneider, 1935 (Medems V. Rīgas iekarotājs)
* Kampf gegen das System als Chronist 1926-1932. Berlin: Franz Schneider, 1938
* Kabinenjunge Werner Franz vom Luftschiff "Hindenburg". Berlin: Limpert, 1940
* Fliegende Front. Berlin: Verl. "Die Wehrmacht", 1942
* Blick in die weite Welt. Berlin: Schneider, 1942

## Atsauces

## Ārējās saites
* Literatur von und über Walter von Medem im Katalog der Deutschen Nationalbibliothek
* Medem, Walter (Eberhard Alexander Albert) Freiherr von — bundesarchiv.de
Dišēna miopātija

**Dišēna** vai **Dišēna—Bekera muskuļu distrofija** ir ģenētiska slimība no miopātiju grupas. Tā ir saistīta ar specifiska muskuļšķiedras proteīna distrofīna patoloģiju. Tā sākas agrā bērnībā un izraisa progresējošu visa ķermeņa muskuļu, tai skaitā arī miokarda un diafragmas, funkcijas atrofiju.

Šo slimību pirmo reizi aprakstīja franču neirologs Gijoms Dišēns (*Guillaume Duchenne*) 1858. gadā, tāpēc tā tika nosaukta viņa vārdā.

## Epidemioloģija

Slimības vidējā izplatība ir 1 gadījums uz 3500 līdz 5000 jaundzimušajiem zēniem gadā.

Tās pamatā ir patoloģiski izmainītais DMD gēns, kas atrodas X hromosomas p21.2 fragmentā. Slimības pārmantošanas mehānisms ir saistīts ar X hromosomu, bet klīniskie simptomi izpaužas gandrīz tikai vīriešu dzimuma indivīdiem. Sievietes ir slimības gēna nesējas. Katram no slimības nesējas dēliem ir 50% varbūtības mantot šo patoloģiju, katrai no viņas meitām ir 50% varbūtība savukārt kļūt par tās nesēju. Aptuveni divās trešdaļās gadījumu mutācijas ir iedzimtas. Tomēr vienā trešdaļā gadījumu tā ir jauna mutācija, kuras cēlonis nav zināms.

Ir divi slimības varianti — Dišēna un Bekera —, kas dažos avotos tiek aprakstīti arī kā divas atšķirīgas slimības Abos gadījumos runa ir par viena un tā paša DMD gēna mutāciju. Atšķiras mutācijas veids un līdz ar to simptomu smagums un vecums, kurā tie parādās.

Mutācijas, kas izraisa distrofīna nepilnīgu versiju, kas saglabā dažas savas funkcijas, parasti ir par cēloni vieglākam Bekera distrofijas variantam. Mutācijas, kuru rezultātā šis proteīns netiek veidots vai tiek uzreiz sašķelts, mēdz izraisīt smagāku Dišēna slimības variantu.

## Slimības gaita
Dišēna formai simptomu parādīšanās ir raksturīga pirms 5 gadu vecuma. Bērnam ir izteikta nogurdināmība ar apgrūtinātu skriešanu, kāpšanu pa kāpnēm, lēkšanu. Novēro arī apgrūtinātu piecelšanos no guļus stāvokļa. Progresējošs simetrisks muskuļu vājums, kas skar pirmkārt distālos, vēlāk proksimālos muskuļus. Sākas kāju un iegurņa joslā, ar laiku izplatās uz visu ķermeni. Izteikta muskuļu apjoma samazināšanās, uz kuras fona izceļas hipertrofēti ikru muskuļi, jo tajos agrāk nekā citur muskuļšķiedras tiek aizstātas ar saistaudiem un taukaudiem. Attīstās kontraktūras un skolioze, kā arī košanas un rīšanas traucējumi. Parasti nespēja staigāt un piesaistība pie elektriskā riteņkrēsla notiek pirms 13 gadu vecuma. Iespējama intelektuālā atpalicība (ar IQ testa rezultātu zem 75), bet laika gaitā tā nepasliktinās. Kardiomiopātija un elpošanas problēmas parādās ap 20 gadu vecumu, citi avoti norāda, ka tas var notikt jau pusaudža gados. Ar laiku patstāvīga elpošana vairs nav iespējama un kļūst nepieciešama plaušu mākslīgā ventilācija. Slimnieki ar Dišēna formu nodzīvo vidēji 25 gadus. Visbiežāk nāve iestājas sirds vai elpošanas nepietiekamības rezultātā jeb no elpošanas ceļu infekcijas.

Bekera formai ir raksturīgi līdzīgi simptomi, bet tie attīstās pusaudža vecuma sākumā un pasliktinās ne tik ātri. Vidējais dzīves ilgums ar šo formu sasniedz vai pat pārsniedz 40 gadus.

## Atsauces
Kārlis Martels

**Kārlis Martels** (*Charles Martel*; dzimis apmēram 688. gadā, miris ) bija franku valstsvīrs un karavadonis, kas bija faktiskais Franku valsts valdnieks no 718. gada līdz savai nāvei. No 717. gada bija Franku valsts majordoms. Kārļa Martela dēls bija Pipins Īsais un mazdēls — dižākais franku valdnieks Kārlis Lielais.

Kārlis Martels atjaunoja valsts politisko vienību. Ieviesa beneficiju valsts pārvaldes un militārās varas centralizēšanas nolūkā. Tāpat nostiprināja feodālās attiecības valstī.

732. gadā sakāva arābus Puatjē kaujā, apturot to iebrukumu Eiropā. Tāpat apspiedis alemaņus un frīzus.

## Atsauces

## Ārējās saites
Marianna Madia

**Marianna Anna Madia** (; dzimusi ) ir itāļu politiķe un žurnāliste. Pārstāv Demokrātisko partiju. Kopš 2008. gada ir Itālijas parlamenta apakšpalātas (Deputātu palāta) deputāte. Kopš 2014. gada februāra ir Mateo Renci kabineta locekle.

## Ārējās saites
*
2018. gada Pasaules čempionāts hokejā

**2018. gada Pasaules čempionāts hokejā** bija 82. Pasaules čempionāts. Tas norisinājās Kopenhāgenā un Herningā, Dānijā. Uz čempionāta rīkošanu pretendēja arī Latvija.

Čempionāts bija zīmīgs ar to, ka tajā pirmo reizi savas valsts pastāvēšanas vēsturē debitēja Dienvidkorejas izlase, kas iepriekšējos gados bija regulāri spēlējusi zemākajās divīzijās. Savukārt Latvijas izlasei šis bija jau 22. Pasaules čempionāts Elites divīzijā pēc kārtas.

Čempionāts norisinājās no 4. līdz 20. maijam, čempiona titulu aizstāvēja iepriekšējā gada uzvarētāji Zviedrijas izlase, kas arī saglabāja savu titulu.

## Komandas

* *
* ^
* *
* *
* †
* ^
* *
* *
* *
* *
* *
* *
* *
* *
* *
* *

: * automātiski kvalificējas pēc 2017. gada Pasaules hokeja čempionāta (1.—14. vieta)*
: *^ kvalificējas, uzvarot vai iegūstot 2. vietu 2017. gada Pasaules čempionātā hokejā 1. divīzijā*
: *<sup>†</sup> kvalificējas kā turnīra rīkotāji*

## Izlašu sastāvi

Katras izlases sastāvā ir starp 15 un 22 laukuma spēlētājiem, kā arī 2 līdz 3 vārtsargiem.

**A grupa**
*  (*[[2018. gada Pasaules čempionāta hokejā izlašu sastāvi#.C2.A0Krievija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Zviedrija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Čehija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Šveice|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Baltkrievija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Slovākija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Francija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Austrija|sastāvs]]*)

**B grupa**
*  (*[[2018. gada Pasaules čempionāta hokejā izlašu sastāvi#.C2.A0Kanāda|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Somija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0ASV|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Vācija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Norvēģija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Latvija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Dānija|sastāvs]]*)
*  (*[[2018. gada Pasaules čempionāta hokejā izlašu sastāvi#.C2.A0Dienvidkoreja|sastāvs]]*)

## Halles

## Sadalījums pa grupām
Komandas tika sadalītas pa grupām atbilstoši vietām 2017. gada IIHF rangā. Vienīgais izņēmums tika pieļauts attiecībā uz mājiniekiem Dāniju, jo tika nolemts, ka tā nespēlēs vienā grupā ar Zviedriju.

;A grupa (Kopenhāgena)
*  (2)
*  (3)
*  (6)
*  (7)
*  (10)
*  (11)
*  (13)
*  (16)

;B grupa (Herninga)
*  (1)
*  (4)
*  (5)
*  (8)
*  (9)
*  (12)
*  (14)
*  (21)

## Grupu turnīrs
### A grupa

### B grupa

## Izslēgšanas spēles

### Ceturtdaļfināli

### Pusfināli

### Par 3. vietu

### Fināls

## Vietu sadalījums un statistika

### Vietu sadalījums

## Atsauces
The Crowd

***The Crowd*** ir 1928. gada ASV mēmā filma. Filmas režisors ir Kings Vidors, galvenajās lomās filmējušies Eleanora Bordmane un Džeimss Murejs.

Filma tika izvirzīta 1. Kinoakadēmijas balvai nominācijās "Unikālais mākslinieciskais izpildījums" un "Labākais režisors (drāma)". 1989. gadā *The Crowd* bija pirmo 25 filmu sarakstā, ko iekļāva Kongresa bibliotēkas Nacionālajā kino reģistrā.

## Ārējās saites
Mirhoroda

**Mirhoroda** () ir pilsēta Ukrainas ziemeļdaļā, Poltavas apgabalā. Izvietojusies apgabala vidusdaļā Horolas upes krastos  no apgabala centra Poltavas. Mirhorodas rajona centrs. Pilsētas apkaimē dzimis un uzaudzis rakstnieks Nikolajs Gogolis.  no pilsētas atrodas Veliki Soročincu ciems, kurā notiek Gogoļa aprakstītais Soročincu gadatirgus.

## Vēsture
Tiek uzskatīts, ka Mirhoroda dibināta ap 12.—13. gadsimtu kā viens no Kijivas Krievzemes robežposteņiem. Atrodoties dažādu tautu saskarsmes vietā, tā tikusi izmantota kā miera sarunu vieta, no kurienes arī cēlies nosaukums. 1575. gadā piešķirtas pilsētas tiesības, bet gadu vēlāk Polijas karalis Stefans Batorijs nozīmēja Mirhorodu par kazaku pulka centru. Kopš 1802. gada apriņķa centrs. Kopš 1912. gada, kad atrasti minerālūdeņu avoti, pilsēta attīstās kā kūrorts.

## Sadraudzības pilsētas
* ;
* ;
* ;
* ;
* ;
* ;
* .

## Atsauces

## Ārējās saites
Sadie Thompson

***Sadie Thompson*** ir 1928. gada ASV mēmā filma. Filmā stāstīts par "zemu kritušu sievieti", kura ierodas Pagopago, Tutuilas salā (Samoa salās), lai uzsāktu jaunu dzīvi, tomēr sastop greizsirdīgu misionāru, kurš vēlas, lai viņa atgrieztos pie savas vecās dzīves Sanfrancisko. Galvenās lomas atveido Glorija Svansone un Laionels Berimors, filmas režisors ir Rauls Velšs. Šī ir viena no zināmākajām Svansones mēmajām filmām.

Filmas veidošana saskārās ar daudzām grūtībām, tomēr tai bija labi ieņēmumi. *Sadie Thompson* ir balstīta uz Somerseta Moema stāsta *Rain* motīviem.

Filma tika izvirzīta 1. Kinoakadēmijas balvai nominācijās "Labākā aktrise galvenajā lomā" (Glorija Svansone) un "Labākais operatora darbs" (Džordžs Bārns par šo filmu kā arī par *[[The Devil Dancer]]* un *[[The Magic Flame]]*). Svansone balvu pasniegšanas ceremonijā nepiedalījās.

Filma ilgu laiku tika uzskatīta par zudušu. Tikai pēc Svansones nāves 1983. gadā viņas mājās tika atrasta filmas kopija.

## Atsauces

## Ārējās saites

* ''Sadie Thompson'' vietnē *Virtual History*
Ļubaņa

**Ļubaņa** var būt:

***[[Ļubaņa (Krievija)|Ļubaņa]]** (*Любань*) - pilsēta Krievijā
***[[Ļubaņa (Baltkrievija)|Ļubaņa]]** (*Любань*) - pilsēta Baltkrievijā

Skat. arī Lubaņa, Lubāna
Ļubaņa (Baltkrievija)

**Ļubaņa** (, ) ir pilsēta Baltkrievijā, Minskas apgabala Ļubaņas rajona centrs pie Aresas upes.

## Vēsture
Rakstos pirmoreiz minēta 1566. gadā. Atradās Lietuvas lielkņazistes sastāvā. Pilsēta pievienota Krievijai pēc Polijas Otrās dalīšanas 1793. gadā. No 1920. gada - Baltkrievijas PSR sastāvā. Otrā pasaules kara laikā no 1941. gada jūlija līdz 1944. gada 30. jūnijam pilsēta atradās vācu okupācijā. Kopš 1991. gada - Baltkrievijas sastāvā.

## Atsauces

## Ārējās saites

* Lahoisk vietnē "Baltkrievijas globuss"
Minskas rajons

**Minskas rajons** (, ) ir Minskas apgabala rajons Baltkrievijā. Robežojas ar Minskas apgabala Viļejkas, Lahojskas, Smaļaviču, Červjeņas, Puhaviču, Uzdas, Dzjaržinskas, Valožinas un Maladzječnas rajoniem, bet Minskas pilsēta ir anklāvs rajona teritorijā.

## Ārējās saites
Augšanas hormons

**Augšanas hormons** jeb **somatotropais hormons** ir nesteroīdais anaboliskais hormons, kuru organismā producē hipofīzes priekšējā daiva (adenohipofīze). Augšanas hormona sintēze tiek regulēta ar hipotalāma bioloģiski aktīvajām vielām — šo sintēzi veicina somatoliberīns, bet kavē — somatostatīns. Augšanas hormons pieder pie polipeptīdiem (sastāv no 191 aminoskābes).

## Fizioloģiskā darbība
Augšanas hormons intensīvi palielina audu masu un visvairāk tiek sintezēts bērnībā līdz 4 gadu vecumam.  Normālai augšanas hormona darbībai nepieciešams insulīns, dzimumhormoni un vairogdziedzera hormoni. Tādēļ cilvēkiem ar iedzimtu I tipa cukura diabētu, hipogonādismu vai hipotireozi mēdz būt novērojami augšanas traucējumi.
Adenohipofīzes darbības traucējumu dēļ var būt samazināta augšanas hormona izstrāde — tad cilvēkam ir mazs augums ar vāji izteiktām sekundārajām dzimumpazīmēm (hipofizārais punduris). Ja augšanas hormons bērnībā rodas pārmērīgos daudzumos, tad augums ir ļoti liels (hipofizārais milzis). Kā pārāk maza, tā pārāk liela hormona daudzuma gadījumos garīgā attīstība cilvēkiem ir normāla. Ja pieaugušam cilvēkam hipofīze sāk producēt pārāk daudz augšanas hormona (piemēram, hormonāli aktīva audzēja gadījumā), cilvēks saslimst ar akromegāliju. Akromegālijas slimniekiem raksturīgas neproporcionāli lielas organisma distālās (galējās) daļas — pirksti, pēdas, deguns, mēle u.c.

## Izmantošana
Somatotropo hormonu lieto medicīnā augšanas traucējumu ārstēšanai bērniem, dažu nervu darbības traucējumu ārstēšanai. Ir bijuši mēģinājumi ar šī hormona palīdzību mazināt novecošanas radītās saslimšanas.

Tā kā augšanas hormons palielina muskuļu masu un samazina taukaudu daudzumu, to izmanto sportā (parasti kombinējot ar citiem anaboliskajiem preparātiem). 1989. gadā Starptautiskā Olimpiskā komiteja oficiāli aizliedza augšanas hormona izmantošanu, uzskatot to par dopingu.

## Literatūra
* Arnolds Valtneris. Cilvēka fizioloģija. R:, Zvaigzne ABC, 2010, 170. lpp., 

## Ārējās saites
* Kas tas ir - augšanas hormons?

## Atsauces
Hola Pristaņa

**Hola Pristaņa** () ir pilsēta Ukrainas dienvidos, Hersonas apgabala Skadovskas rajonā. Atrodas Dņepras kreisajā krastā, netālu no tās ietekas Melnajā jūrā. Pilsētas padomei administratīvi pakļauts Bilohrudoves ciems. Kopš 1997. gada kūrortpilsētas statuss (dūņu dziedniecība).

## Vēsture
1711. gadā Olešku Sečas kazaki tagadējās pilsētas vietā izveidoja Holijas pārceltuvi. Pārceltuve atradās skrajā vietā, kur bija tikai smilts un ūdens, tādēļ to nosauca aprakstoši — *Голий* — ‘kails’, vēlāk *Гола Пристань* — ‘Kailā Piestātne’. Vēstures avotos kroņa ciems Hola Pristaņa pirmoreiz minēts 1786. gadā. No 19. gadsimta vidus sāka attīstīties osta. 1902. gadā pēc Aleksandra Popova iniciatīvas Hola Pristaņā tika ierīkota Krievijā pirmā radiostacija bezvadu sakariem ar Hersonu. Kopš 1923. gada Hola Pristaņa ir rajona centrs, kopš 1958. gada — pilsēta.

## Atsauces

## Ārējās saites
Kahovka

**Kahovka** () ir pilsēta Ukrainas dienvidos, Hersonas apgabala Kahovkas rajonā. Atrodas Kahovkas ūdenskrātuves kreisajā krastā,  augšpus Kahovkas HES aizsprostam,  no apgabala centra Hersonas.

## Vēsture
Dibinājis 1492. gadā Krimas hans Mengli I Girejs kā **Islamkermenas** () cietoksni. Cietokšņa vietā 1791. gadā tika uzbūvēta tagadējā pilsēta un nosaukta par godu krievu karavadoņiem, brāļiem Nikolajam un Vasīlijam Kahovskiem. Pilsētiņa attīstījās kā tirdzniecības centrs. Līdz 1840. gadā Kahovkai bija slobodas statuss, vēlāk — miests, no 1918. gada — pilsēta. Krievijas pilsoņu kara laikā pie Kahovkas norisinājās nozīmīgas cīņas starp Sarkano armiju un Vrangeļa Balto armiju. Mūsdienās mašīnbūves un pārtikas rūpniecības centrs.

## Atsauces

## Ārējās saites
Hūvera aizsprosts

thumb|250px|Hūvera aizsprosts

**Hūvera aizsprosts** (), līdz 1947. gadam pazīstams ar nosaukumu **Akmens aizsprosts** (*Boulder Dam*), ir betona smaguma arkas aizsprosts, kas uzbūvēts Melnajā kanjonā uz Kolorādo upes, ASV Arizonas un Nevadas štatā. Tas tika būvēts no 1931. līdz 1936. gadam Lielās depresijas laikā, to  atklāja ASV prezidents Franklins Rūzvelts. Aizsprosta celtniecībā piedalījās vairāki tūkstoši strādnieku, celtniecības laikā mira vairāki simti no viņiem. Aizsprosts tika nosaukts ASV prezidenta Herberta Hūvera vārdā.

Hūvera aizsprosta celtniecība izmaksāja 49 miljonus ASV dolāru. Tas ir 221,4 m augsts, kores garums ir 379 m, aizsprosta platums augšpusē ir 14 m, savukārt apakšpusē — 200 m. Virs aizsprosta izveidojušos ūdenskrātuvi nosauca par Mīda ezeru (*Lake Mead*), tā ir lielākā ūdenskrātuve ASV — maksimālā ietilpība ir 35,2 miljoni m3. Aizsprostam tuvākā pilsēta ir Buldersitija (*Boulder City*), kas atrodas Nevadas štatā un tika uzcelta strādniekiem. Hūvera aizsprosta hidroelektrostacija nodrošina elektroenerģiju patērētājiem Nevadas, Arizonas un Kalifornijas štatā. Hūvera aizsprosts ir populārs tūrisma objekts, to ik gadu apmeklē gandrīz viens miljons cilvēku.

1994. gadā tas tika nosaukts par nacionālās inženierijas vēstures zīme — vienu no septiņiem modernās ASV inženierijas brīnumiem (Amerikas Civilinženieru savienības (*American Society of Civil Engineers*) veidots saraksts).

## Atsauces

## Ārējās saites

*
Likums un kārtība (seriāls)

**"Likums un kārtība"** () ir ASV policijas procesuālās un juridiskās drāmas televīzijas seriāls, kura autors ir Diks Volfs. To pārraidīja NBC televīzijas kanāls laikā no  līdz . 2021. gada 28. septembrī pēc 11 gadu pārtraukuma NBC paziņoja, ka seriālu atjaunos 21. sezonai, kuras pirmizrāde notika 2022. gada 24. februārī. Seriālam kopumā ir iznākušas 25 sezonas (534 sērijas).

Seriāla darbība notiek Ņujorkā, kur to arī filmē. Parasti sērija sastāv no divām daļām, pirmajā daļā Ņujorkas policijas departamenta detektīvi izmeklē kādu noziegumu (parasti tā ir slepkavība), otrajā daļā Ņujorkas apgabala Manhatanas apgabala prokurora birojs izvirza apsūdzības atbildētājam. Bieži seriālā attēlotie noziegumi ir bijuši no reālām lietām, kas nesen bijušas aktuālas, tomēr nozieguma motīvi un noziedznieki var būt citi.

Ilgu laiku seriālā tēlojuši Stīvens Hills, Džerijs Orbahs, Epata Merkersone un Sems Voterstons. Seriāls guva lielus panākumus, tika izveidoti dažādi atvasināti seriāli, tostarp *[[Law & Order: Special Victims Unit]]*, "Likums un kārtība", "Likums un kārtība: Losandželosa" (*Law & Order: LA*), izveidojās "Likuma un kārtības" seriālu cikls. Seriāls saņēmis arī vairākus apbalvojumus, tostarp ''Emmy'' balvas.

## Atsauces

## Ārējās saites
*
Likums un kārtība (2001)

**"Likums un kārtība"** () ir ASV policijas procesuālās televīzijas seriāls, kura autors ir Diks Volfs. To pārraidīja NBC (1.—6. sezona) un *[[USA Network]]* (7.—10. sezona) televīzijas kanāls laikā no  līdz . Seriālam kopumā ir iznākušas 10 sezonas (195 sērijas). Šis ir otrais no Volfa sekmīgā seriāla "Likums un kārtība" atvasinātajiem seriāliem.

Seriāla darbība notiek Ņujorkā, kur tas arī ir filmēts. Seriāls ir par Ņujorkas policijas departamenta Īpašo lietu vienības detektīviem. Galvenās lomas seriālā attēlo Vinsents D'Onofrio un Katrīna Erbe, kas ir galvenie izmeklētāji gandrīz visā seriālā. Bieži seriālā attēlotie noziegumi ir bijuši no reālām lietām, kas nesen bijušas aktuālas, tomēr nozieguma motīvi un noziedznieki var būt citi.

Seriāls saņēmis vairākas nominācijas un apbalvojumus.

## Ārējās saites
*
Nova Kahovka

**Nova Kahovka** () ir pilsēta Ukrainas dienvidos, Hersonas apgabalā, Kahovkas rajona centrs. Tā atrodas Dņepras kreisajā krastā pie Kahovkas HES,  no apgabala centra Hersonas. Nova Kahovkas pilsētas padomei pakļauta Tavrijskas pilsēta, Dņiprjanu ciemats un Raiskes ciema padome (kopā ,  iedzīvotāji (2011)).

Nova Kahovka ir reģionā populārākā ikgadēja starptautiska mūzikas festivāla «Tavrijas spēļu» () norises vieta. Pilsētu 2022. gada marta sākumā ir okupējis Krievijas karaspēks, tomēr iedzīvotāji protestē un pretojas okupantiem.

## Vēsture
Vienlaikus ar Kahovkas HES celtniecību 1950. gadā Kļučoves ciema vietā ( lejpus Kahovkas pilsētas) sāka būvēt HES celtnieku ciematu. Iedzīvotāji to iesauca par Jauno Kahovku. 1952. gadā tai piešķīra pilsētas tiesības un apstiprināja nosaukumu. Hidroelektrostaciju nodeva ekspluatācijā 1955.—1956. gadā, un liela daļa celtnieku palika uz dzīvi Nova Kahovkā.

## Atsauces

## Ārējās saites
Zaslavje

**Zaslavje** () jeb **Zaslavļa** (), vēsturiski arī **Izjaslavļa** (*Ізяслаўль/Изяславль/Ижеславль/Жеславль*) ir pilsēta Baltkrievijā, Minskas apgabala Minskas rajonā pie Svislačas ietekas mākslīgajā Zaslavjes ūdenskrātuvē.

## Vēsture
Pilsēta nosaukta Polockas Rurikoviču dinastijas pamatlicēja Izjaslava Vladimiroviča vārdā, un esot dibināta 985. gadā, kad Kijivas lielkņazs Volodimirs Svjatoslavičs atsūtīja uz dzimtajām vietām savu sievu Rognedu. No 10. gadsimta - Izjaslavas kņazistes centrs. Mūsdienās saglabājušās hronikās pilsēta pirmoreiz minēta 1127. gadā. 1159. gadā smagi nopostīta kņazu savstarpējo cīņu laikā, un gandrīz uz diviem gadsimtiem pazūd no hroniku ziņām.

No 14. gadsimta atradās Lietuvas lielkņazistē kā **Zaslava**. Reformācijas laikā Zaslavje bija kalvinisma un sociānistu centrs. Šeit darbojās Bībeles tulkotājs baltkrieviski un poliski Simons Budnijs (*Сымон Будны/Szymon Budny*). Pilsēta pievienota Krievijai pēc Polijas Otrās dalīšanas 1793. gadā. No 1920. gada - Baltkrievijas PSR sastāvā. Otrā pasaules kara laikā no 1941. gada jūnija līdz 1944. gada 4. jūlijam pilsēta atradās vācu okupācijā. Kopš 1991. gada - neatkarīgās Baltkrievijas sastāvā.

## Tūrisms
Daļa no pilsētas teritorijas ir arheoloģijas rezervāts. Uz ziemeļiem no pilsētas, Lašanu ciemā, atrodas militārais muzejs "Staļina līnija".

## Skatīt arī
*Izjaslavas kņazi

## Atsauces

## Ārējās saites

* Zaslavje vietnē "Baltkrievijas globuss"  
* muzejs "Staļina līnija"
The Racket

***The Racket*** ir 1928. gada ASV mēmā kriminālfilma. Filmas režisors ir Luiss Mailstouns, galvenajās lomās filmējušies Tomass Meigans, Marī Prevo, Luiss Volheims un Džordžs Stouns. Filmas producents ir Hovards Hjūzs, scenāriju uzrakstīja Bartlets Kormaks un Toms Miranda adaptējot Kormaka 1927. gada Brodvejas teātra izrādi ar tādu pašu nosaukumu.

*The Racket* ir viena no filmām, kas tika izvirzīta 1. Kinoakadēmijas balvai nominācijā "Izcilākā filma".

Līdz mūsdienām saglabājusies tikai viena filmas kopija. Tā ilgu laiku tika uzskatīta par pazudušu, līdz tika atrasta Hovarda Hjūza filmu kolekcijā pēc viņa nāves.

Dēļ filmas skatiem, kuros attēlota korumpēta ASV policija un pilsētas valde, filmas seansi tika aizliegti Čikāgā.

## Atsauces

## Ārējās saites
Maladzječnas rajons

**Maladzječnas rajons** (, ) ir Minskas apgabala rajons Baltkrievijā. Robežojas ar Minskas apgabala Viļejkas, Minskas un Valožinas rajoniem, kā arī Grodņas apgabala Smarhoņas rajonu.

Maladzječnas rajona Vjazinkas ciemā dzimis dzejnieks Janka Kupala (*Янка Купала*, 1882-1942), bet Mjasatas ciemā - poļu dzejnieks Tomašs Zans (*Tomasz Zan*, 1796-1855).

## Ārējās saites
Izcelšanās Normandijā

**Izcelšanās Normandijā** (operācija "Neptūns") bija Sabiedroto Normandijas operācijas desants Otrajā pasaules karā , kas pazīstama kā **D-diena** (). Ar šo operāciju tika uzsākts iebrukums Vācijas okupētajā Rietumeiropas daļā, kas veicināja Sabiedroto uzvaru Otrajā pasaules karā. 

Operācijas plānošana tika uzsākta 1943. gadā. Pirms iebrukuma Sabiedrotie veica būtisku maldināšanas operāciju, lai maldinātu vāciešus par galvenās Sabiedroto izcelšanās vietu un laiku. Laikapstākļi izcelšanās dienā nebija labākie, tomēr operācijas atlikšana nozīmētu kavēšanos par vismaz divām nedēļām, jo iebrukuma plānotāji noteica dažādus nosacījumus, kas bija saistīti ar Mēness fāzi, plūdmaiņām, dienas laiku, tādējādi tikai dažas dienas katrā mēnesī bija piemērotas iebrukumam.

Īsi pēc pusnakts apmēram 24 tūkstoši britu, amerikāņu un kanādiešu gaisa desantnieku nolaidās Normandijā. Notika plaša gaisa un jūras bombardēšana. Sabiedroto kājnieku un bruņotās divīzijas sāka izsēšanos Francijas krastā plkst. 6.30. Kopā operācijā piedalījās 156 000 sabiedroto karavīru. 80 km platais Normandijas krasts tika sadalīts piecos sektoros. Sabiedrotajiem neizdevās īstenot visus militāros uzdevumus pirmajā dienā, tomēr turpmākajā karadarbībā viņi stāvokli uzlaboja.

## Atsauces

## Ārējās saites

* 1944: D-Day marks start of Europe invasion 
* D-Day: The Normandy Landings 
* Dead Man's Corner in Normandy (The Best Museum in Europe???) | History Traveler Episode 200
SKS 40. ekspedīcija

**SKS 40. ekspedīcija** (*Экспедиция МКС-40*; *Expedition 40* jeb *ISS-40*) bija Krievijas, ASV un Eiropas kosmonautu pastāvīgā ekspedīcija Starptautiskajā kosmosa stacijā (SKS) no 2014. maija līdz septembrim.

## Apkalpe

## Iziešanas atklātā kosmosā

## Stacijas orbītas paaugstināšanas manevri

## Ārējās saites
* 40. ekspedīcija NASA mājas lapā  
* 39./40. ekspedīcija Energija mājas lapā  
* 40./41. ekspedīcija Energija mājas lapā
Kommods

**Marks Aurēlijs Kommods Antonijs Augusts** (; dzimis , miris ) bija Romas imperators laikā no 177. līdz 192. gadam.

Kopā ar savu tēvu Marku Aurēliju valdīja laikā no 177. gada līdz tēva nāvei , pēc tam līdz savai nāvei valdīja viens pats. Bija pirmais gandrīz simts gadus ilgā laikposmā, kas par imperatoru kļuva pēc sava tēva. Tāpat bija pirmais imperators, kura tēvs un vectēvs bijuši divi iepriekšējie imperatori. Kommods bija pirmais un līdz 337. gadam vienīgais, kas dzimis sava tēva valdīšanas laikā. Viņš bija pēdējais Nervas–Antonīnu dinastijas imperators. Kommoda valdīšanas laikā notika bezprincipiāla amatu pārdošana. Jau agrā vecumā 172. gadā pavadījis savu tēvu karagājienā pret markomāņiem un bijis liecinieks veiksmīgajam kara noslēgumam un sava tēva triumfam. Atšķirībā no viņa tēva Marka Aurēlija valdīšanas laika, Kommoda valdīšana bija relatīvi militāri mierīga, toties šai laikā bija nepārtraukta politiska spriedze ko tikai pastiprināja paša imperatora reizēm neadekvātā uzvedība. Kommods kultivēja stipru personības kultu un lika sevi atveidot daudzās statujās kā dievu Herkulesu. Valdīšanas beigu posmu raksturo aizvien pieaugoša Kommoda lielummānija visās jomās.

Nogalināts 192. gadā galma sazvērestībā.

## Atsauces

## Ārējās saites

* Komods
2014. gada UEFA Čempionu līgas fināls

**2014. gada UEFA Čempionu līgas fināls** bija 2013.—2014. gada UEFA Čempionu līgas sezonas finālspēle. Tā notika sestdienā,  *[[Estádio da Luz]]*, Lisabonā, Portugālē. Tajā tikās divi Spānijas klubi: Madrides "Real" un Madrides "Atletico".

Spēlē "Real" uzvarēja ar 4—1 spēles papildlaikā, pamatlaiks beidzās neizšķirti ar 1—1. Šis bija pirmais UEFA Čempionu līgas fināls, kurā savā starpā spēlēja divi vienas pilsētas klubi, tāpat šis bija otrs fināls, kurā spēlē divi Spānijas klubi.

## Ceļš uz finālu

## Stadions
Par 2014. gada UEFA Čempionu līgas fināla norises vietu Estádio da Luz stadions tika izvēlēts  UEFA izpildkomitejas sanāksmē Stambulā.

## Spēle

## Atsauces

## Ārējās saites

* UEFA Čempionu līga (oficiālā mājaslapa)
Maladzječna

**Maladzječna** () jeb **Molodečna** () ir pilsēta Baltkrievijā, Minskas apgabala Maladzečnas rajona centrs.

## Vēsture
Rakstos pirmoreiz minēta 1388. gadā. Atradās Lietuvas lielkņazistē. Pilsēta pievienota Krievijai pēc Polijas Otrās dalīšanas 1793. gadā. 1812. gada 4. decembrī netālu no Maladzječnas notika krievu un franču armiju kauja. No 1918. līdz 1939. gadam - Polijas sastāvā, no 1929. gada pilsēta. Pievienota PSRS Molotova—Ribentropa pakta rezultātā. Otrā pasaules kara laikā no 1941. gada 26. jūnija līdz 1944. gada 5. jūlijam pilsēta atradās vācu okupācijā. No 1944. līdz 1960. gadam - apgabala centrs. Kopš 1991. gada - neatkarīgās Baltkrievijas sastāvā. No 1993. gada Maladzječna ir baltkrievu dziesmas un dzejas festivāla galvaspilsēta.

## Ekonomika
Mašīnbūves un metāla apstrādes, kokapstrādes, celtniecības, vieglās un pārtikas rūpniecības uzņēmumi.

## Sports
Futbola klubs "Maladzječna". Pilsētā ir stadions ar 4500 vietām, starptautiskais pludmales volejbola stadions parkā, ledus pils, šaha, dambretes un bridža klubs.

## Cilvēki
* Zeliks Akselrods (1904—1941) — rakstnieks
* Mejers Akselrods (1902—1970) — gleznotājs
* Tatjana Bjelanohaja (dz. 1984) — dzejniece un dziedātāja
* Irina Haņecka (dz. 1961) — vēsturnieks, arheologs
* Aļaksandrs Hriškevičs (dz. 1961) — gleznotājs
* Uladzimirs Karicjka (dz. 1979) — futbolists
* Aļaksandrs Kahanouskis (dz. 1963) — vēsturnieks
* Aļaksandrs Kuhans (dz. 1991) — futbolists
* Jans Stanislavs Sapeha (1589—1635) — Lietuvas lielkņazistes lielais maršals
* Ludmila Siļnova (dz. 1957) — dzejniece

## Tūrisms
Vēstures pieminekļi:
* Pilskalns vietā, kur no 15. līdz 19. gadsimtam atradās Maladzječnas pils
* 1762. gada antitrinitaru seminārs (tagad rūpnīcas cehs)
* 1871. gada pareizticīgo baznīca
* 1891. gada koka slimnīca
* 19. gadsimta otrās puses sinagoga
* 1907. gada dzelzceļa stacija
* 1924. — 1939. gadu Polijas kara pilsētiņas komplekss
* 19. gadsimta beigu — 20. gadsimta sākuma apbūves fragmenti

## Sadraudzības pilsētas
*  Velingrada, Bulgārija
*  Jelgava, Latvija
*  Irpiņa, Ukraina
*  Kolomna, Krievija
*  Panevēža, Lietuva
*  Pjotrkova Tribunalska, Polija
*  Sokulka, Polija
*  Florešti, Moldova
*  Čerepoveca, Krievija
*  Eslingene, Vācija
*  Elektrēni, Lietuva

## Atsauces

## Ārējās saites

* Maladzječna vietnē "Baltkrievijas globuss"
Ežēns Fransuā Vidoks

**Ežēns Fransuā Vidoks** (; dzimis , miris ) bija franču noziedznieks un detektīvs, kura stāsts ir iedvesmojis vairākus rakstniekus, tai skaitā Viktoru Igo un Onorē de Balzaku.

Vidoks ir pirmais pasaulē zināmais privātdetektīvs.

Piedzimis maiznieka ģimenē, pusaudža gados sāka kriminālas darbības, tai skaitā naudas zagšanu un cilvēku nogalināšanu (bija nogalinājis vismaz vienu cilvēku). Tika iesaukts armijā Lielās franču revolūcijas laikā. 1796. gadā Vidokam tika piespriesti spaidu darbi par palīdzēšanu izbēgt noziedzniekiem, tomēr pēc dažiem gadiem viņš aizbēga.

1809. gadā Vidoks pieteicās strādāt policijas labā, lai tiktu saīsināts viņa cietumsods. Sākumā strādājis par spiegu cietumā, vēlāk pēc inscenētās izbēgšanas no cietuma strādāja par detektīvu. 1811. gadā Vidoks kļuva par detektīvu vienības priekšnieku, pēc diviem gadiem ieguva nosaukumu *Sûreté Nationale* ("Nacionalā drošība"). Šajā vienībā tika nolīgtas tikai personas ar kriminālu pagātni. Vēlāk pārtrauca sadarboties ar policiju, 1832. gadā atvēra savu detektīvu biroju.

Vidoks lika pamatu daudzām mūsdienās izmantotām metodēm noziegumu izmeklēšanā, piemēram, viņš uzsāka likumpārkāpēju reģistru, lika pamatus ballistikai, asinsgrupas noteikšanai. Tādēļ viņš tiek dēvēts par modernās kriminālistikas tēvu.

## Atsauces

## Ārējās saites
Mjadzelas rajons

**Mjadzelas rajons** (, ) ir Minskas apgabala rajons Baltkrievijā. Robežojas ar Minskas apgabala Viļejkas rajonu, Vitebskas apgabala Pastavu un Dokšicu rajoniem, kā arī Grodņas apgabala Astravjecas rajonu.

Rajonā atrodas lielākais ezers valstī - Narača ezers, ap kuru izveidots nacionālais parks.

## Ārējās saites
Dabas resursi

thumbnail|250px|Pie dabas bagātībām pieder gan meži, gan ūdeņi
**Dabas resursi** jeb **dabas bagātības** ir dažāda veida dabas krājumi, dabas veidojumi un dabas īpašības, kurus cilvēki izmanto savām vajadzībām. Tie iedalāmi atjaunīgajos un neatjaunīgajos dabas resursos. Kā atjaunīgo dabas resursu piemērus var minēt mežus, ūdeni, gaisu, savukārt pie neatjaunīgajem dabas resursiem pieder nafta, dabasgāze, akmeņogles, minerāli.

Dabas resursus iedala arī biotiskos un abiotiskos resursos. Biotiskie resursi ir augi un dzīvnieki, savukārt abiotiskie ir neorganiski materiāli, piemēram, minerāli.

## Dabas resursu iedalījums

## Atsauces
Ekspress-AM4R

***Ekspress-AM4R*** (*Экспресс-АМ4Р*) bija Krievijas sakaru pavadonis, kas zaudēts nesējraķetes avārijā . Tas tika izgatavots Rietumeiropā, un būtu bijis jaudīgākais sakaru pavadonis Krievijā.

2011. gadā neveiksmīgi tika palaists sakaru pavadonis *[[Ekspress-AT2]]* — dzinējbloka *[[Briz-M]]* kļūmes dēļ tas netika ievadīts vajadzīgajā orbītā. 
2012. gada martā *[[Kosmičeskaja svjaz']]* noslēdza līgumu ar *[[EADS Astrium]]* par tā aizvietotāja *Ekspress-AM4R* un jauna pavadoņa *[[Ekspress-AT2]]* izgatavošanu.

Kosmisko aparātu izgatavoja uz platformas *[[Eurostar E3000]]* bāzes ar derīgās kravas jaudu 14 kW un plānoto darbības ilgumu 15 gadi. Tam bija 63 aktīvie raidītāji: 30 C joslas, 28 Ku, 2 Ka un 3 L joslas; 10 antenas.

Pavadoni bija plānots izvietot ģeostacionārajā orbītā 80° austrumu garuma, aizvietojot avarējušo *[[Ekspress-AM2]]* esot kopā ar tur jau darbojošos *[[Ekspress-MD1]]*. Tas pārklātu gandrīz visu Krievijas teritoriju. 

*Ekspress-AM4* palaišana notika  21:25 UTC no Baikonuras kosmodroma 200. laukuma 39. palaišanas iekārtas ar nesējraķeti *[[Proton-M/Briz-M]]*. Trešās pakāpes avārijas dēļ pavadonis netika ievadīts orbītā. 545. sekundē atslēdzās trešās pakāpes dzinējs. Secināts, ka aptuveni 20 sekundes pirms tam sāka nepareizi darboties stūrēšanas dzinējs. Raķetes daļas un degviela sadega atmosfērā, bet daži fragmenti nokrita Ķīnas teritorijā.

Izmeklēšanas komisija secināja, ka avāriju izraisījis ražošanas defekts, kas izraisīja turbosūkņa agregāta gultņa sabrukšanu.

Šī bija jau piektā *Proton-M/Briz-M* neveiksme kopš 2010. gada.

## Atsauces

## Ārējās saites
* Express AM4R and Express AM7  EADS Astrium 
* Ekspress-AM4R Kosmičeskaja svjaz' mājaslapā 
* Ekspress-AM 4, 4R Gunter Dirk Krebs
Gustavs Nīkvists

**Gustavs Nīkvists** (; dzimis ) ir zviedru hokejists, malējais uzbrucējs. Pašlaik (2023) spēlē Nacionālās hokeja līgas kluba Minesotas "Wild" sastāvā.

## Spēlētāja karjera
Juniora gados spēlēja Malmē, taču uzreiz pēc tam, kad tika izvēlēts 2008. gada NHL draftā, Nīkvists pārcēlās uz Ziemeļameriku, kur sāka studēt. Nākamās trīs sezonas Nīkvists aizvadīja Menas Universitātes NCAA komandā. 2009.—10. gada sezonā viņš bija NCAA rezultatīvākais spēlētājs.

2011.—12. gada sezonu viņš aizvadīja AHL vienībā Grandrepidsas "Griffins". Tiesa, jau 2011. gada 1. novembrī viņš piedzīvoja arī savu NHL debiju, sezonas gaitā Detroitas "Red Wings" rindās kopumā aizvadot 18 spēles. Arī 2012.—13. gada sezonas NHL lokauta laikā spēlēja "Griffins" sastāvā. Pēc lokauta beigām Nīkvistam izdevās nostiprināties "Red Wings" sastāvā. Sezonas izskaņā, "Red Wings" tiekot izslēgtai no tālākas cīņas par Stenlija kausu, Nīkvists atgriezās Grandrepidsas "Griffins", kopā ar komandu izcīnot Kaldera kausu.

Lai gan sezonas gaitā aizvadīja vien 57 spēles, 2013.—14. gada sezonu Nīkvists noslēdza jau kā trešais rezultatīvākais komandas spēlētājs, vien par punktu atpaliekot no Dāniela Alfredsona un Niklasa Krūnvala.

2019. gadā tika aizmainīts uz Sanhosē "Sharks", savukārt vasarā noslēdza četru gadu līgumu ar Kolumbusas "Blue Jackets".

Tuvojoties maiņas darījumu termiņabeigām, "Blue Jackets" ieņemot pēdējo vietu līgā un vēl atlabstot no savainojuma, Kolumbusa aizmainīja Nīkvistu uz Minesotas Wild apmaiņā pret 2023. gada NHL drafta piektās kārtas izvēli 2023. gada 28. februārī.

Zviedrijas hokeja izlases rindās izcīnījis 2014. gada olimpiskā turnīra sudraba medaļas, kā arī bronzu 2014. gada Pasaules čempionātā.

## Atsauces

## Ārējās saites
Novhoroda-Siverska

**Novhoroda-Siverska** () ir pilsēta Ukrainas ziemeļos, Čerņihivas apgabalā. Izvietojusies apgabala ziemeļos, Desnas upes krastos  no apgabala centra Čerņihivas. Novhorodas-Siverskas rajona centrs (rajonā neietilpst). Pilsētas padomei pakļauts Krasna Hirkas ciemats. Viena no senākajām Ukrainas pilsētām, vistālāk ziemeļos novietotā.

## Vēsture
Atrodas Severijas vēsturiskās zemes teritorijā.
Rakstiskajos avotos pirmoreiz minēta 1078. gadā Vladimira Monomaha «Novēlējumā saviem bērniem», bet arheoloģiskie pētījumi un citu vēsturisko dokumentu analīze liecina, ka pilsēta bijusi apdzīvota jau 10. gadsimtā. Ilgus gadus Novhoroda bija nocietinājums uz Kijivas Krievzemes robežas ar polovciešiem. 1097. gadā pilsēta kļuva par severiešu Novhorodas-Siverskas kņazistes centru. 13. gadsimta sākumā kņaziste sadalījās un pēc kaujas pie Kalkas, kurā krievu un polovciešu karaspēks cieta sakāvi, mongoļi nopostīja pilsētu. 1239. gadā pilsēta ietilpa Brjanskas kņazistē, bet vēlāk nonāca Lietuvas Lielkņazistes sastāvā. Pēdējo Novhorodas-Siverskas kņazu 1523. gadā represēja Krievijas valdnieks Vasilijs II un kopš tā laika pilsēta zaudēja savu patstāvību. 1618. gadā Novhoroda-Siverska nonāca Žečpospolitas sastāvā un 1620. gadā tai piešķirtas Magdeburgas tiesības. 1667. gadā pilsēta atkal nonāca Krievijas sastāvā. 1781. gadā pilsēta kļuva par vietvaldības centru, vēlāk — apriņķa pilsēta. Kopš 2014. gada apgabala pakļautības pilsēta.

## Atsauces

## Ārējās saites

* Pilsētas neoficiālā mājaslapa
TE

**Te** var būt:

* TE — tvaika lokomotīves DRB 52 PSRS indekss;
* Te — telūra ķīmiskais simbols;
* te — telugu valodas ISO 639-1 kods.
Holdinga Kompānija FELIX

**SIA ''Holdinga Kompānija FELIX*** jeb ***FELIX Holding*** ir 1991. gadā dibināta [[Latvija]]s [[pārvaldītājsabiedrība]]. Tās galvenais birojs atrodas [[Rīga|Rīgā]].

*FELIX Holding* darbojas Baltijā, Eiropas Savienības valstīs un bijušās PSRS republikās.

Galvenās nozares:
* Jūras transports un ar to saistītie pakalpojumi (SIA *Alpha Shipping Company*);
* Ekspedīcijas, stividoru un loģistikas pakalpojumi (SIA *Baltic Trans Logistic*);
* Informācijas tehnoloģijas (SIA *Netcards*); 
* Nekustamais īpašums (SIA *Baltic Residence Agency*).

== Vēsture ==
1991. gada 12. oktobrī dibināta Ogres sabiedrība ar ierobežotu atbildību komercfirma "FELIX". Dibinātāji un uzņēmuma vadītāji: Ēriks Igaunis, Valērijs Igaunis un Aivars Ločmelis.
1992. gadā *FELIX* un [[Čerepoveca]]s metalurģijas kombināts (tagad *OAO Severstal'*) nodibināja kopuzņēmumu AS *Severstaļlat*, kas nodarbojās ar metāla tirdzniecību, ražošanu un apstrādi.
1994. gadā dibināta *AS Ogres Komercbanka*. Dibināta SIA *Alpha Shipping Company*, kas nodarbojās ar kuģniecību.
1995. gadā *FELIX* iegādājas 50 % Rīgas ostas [[stividors|stividoru]] uzņēmuma SIA *LaCon* kapitāldaļu.
1996. gadā dibināta apsardzes firma SIA *FAM*.
1997. gadā uzņēmuma nosaukums mainīts uz SIA *Holdinga Kompānija FELIX*.
1999. gadā pārdota *Ogres Komercbanka*.

2000. gadā pilnībā rekonstruēta vēsturiska ēkā tika atklāts A-klases biroju komplekss *FELIX Biznesa centrs*.
2001. gadā *FELIX Holding* nopirka Rīgas vagonbūves rūpnīcu un dibināja uzņēmumu *AS Rīgas vagonbūves rūpnīca*. Pārņemta arī RVR preču zīme.
2001. gadā dibināta SIA *Netcards*, kura pēc Rīgas Domes Transporta departamenta pasūtījuma izstrādāja Vecrīgas iebraukšanas un izbraukšanas kontroles sistēmu.
2002. gadā pārdotas SIA *LaCon* kapitāldaļas.
2005. gadā pārdots *FELIX Biznesa Centrs*, savukārt iegādāta jauna biroja ēka [[Mežaparks (Rīga)|Mežaparkā]].
2006. gadā *FELIX Holding* sāka izstrādāt projektu brīvdienu māju celtniecībai. 2006. gadā SIA *FAM* pārdots apsardzes uzņēmumam *FALCK*.
2007. gadā pārdots AS *Armaturas Servisa Centrs*.

2010. gadā dibināta SIA *Baltic Residence Agency*, kas nodarbojas ar nekustamajiem īpašumiem.
2012. gadā *FELIX Holding* pārdeva AS *Severstaļlat* akcijas *Severstal'''.

## Atsauces

## Ārējās saites
* Oficiālā mājaslapa
Andrejs Mamikins

**Andrejs Mamikins** (; dzimis  Ļeņingradā) ir Latvijas krievu politiķis, bijušais žurnālists. Bija Eiropas Parlamenta deputāts no Latvijas no 2014. līdz 2019. gadam, ievēlēts no partijas "Saskaņa", no kuras izstājies.

2023. gadā pameta Latviju un pārcēlās uz Krieviju, kur uzstājas propagandas raidījumos, kuros attaisno Krievijas uzbrukumu Ukrainā un kritizē Latvijas valsti.

## Dzīvesgājums
Dzimis 1976. gadā Ļeņingradā. Mācījās Rīgas 88. vidusskolā, absolvēja studijas Latvijas Universitātes Filoloģijas fakultātes krievu valodas un literatūras specialitātē. 1996. gadā uzsācis darba gaitas avīzē SM kā žurnālists, pēc tam strādāja laikrakstā *[[Čas]]*, *Subbota*. 2002. gadā sāka strādāt TV5, kur vadīja raidījumu "Bez cenzūras", kas 2013. gadā viņam uzteica darbu. No 2006. līdz 2008. gadam bija Radio SWH+ ziņu dienesta darbinieks, no 2009. līdz 2010. gadam Krievijas hitu radio ziņu dienesta vadītājs. 2013. gadā viņš uzsāka vadīt raidījumu "Bez cenzūras" Ren TV Baltija televīzijas kanālā.

2021. gadā viņš uzsāka darbu Valsts darba inspekcijā kā stratēģiskās komunikācijas vadītājs, tomēr pārbaudes laikā darbs tika uzteikts.

Pēc Krievijas 2022. gada uzbrukuma Ukrainai Mamikins emigrēja uz Krieviju. Pēc tam uzstājās Krievijas propagandas raidījumos, kuros attaisnoja Krievijas uzbrukumu Ukrainai un kritizēja Latvijas valsti. 2023. gada 29. septembrī Latvijas Valsts drošības dienests uzsāka kriminālprocesu pret Andreju Mamikinu par Krievijas veikto noziegumu Ukrainā iespējamu slavināšanu un attaisnošanu.
2024. gada jūnija beigās Ģenerālprokuratūras Starptautiskās sadarbības nodaļa pret Andreju Mamikinu izdeva Eiropas apcietinājuma lēmumu.
2025. gada februārī Mamikins uzstājās prokremliskā konferencē "Krievu etnocīds Baltijas valstīs" ar apgalvojumu, ka "valstīm ar pašreizējiem nosaukumiem Latvijas Republika, Igaunijas Republika un Lietuvas Republika nevajadzētu eksistēt".

## Politiskā darbība
2014. gadā kandidēja Eiropas Parlamenta vēlēšanās no partijas "Saskaņa" saraksta. Viņš ieguva vienu no astoņiem Latvijai atvēlētajiem mandātiem Eiropas Parlamentā.

2016. gada decembrī kopā ar Krievijas Federācijas un vēl diviem citiem Eiropas Parlamenta deputātiem apmeklēja Sīriju, kur tikās ar Bašāru Asadu un apmeklēja Krievijas kara bāzi.

2018. gada aprīlī Mamikins paziņoja par izstāšanos no partijas "Saskaņa". Kandidēja 13. Saeimas vēlēšanās no Latvijas Krievu savienības saraksta, nebūdams tās biedrs, taču partija neguva pietiekošu vēlētāju atbalstu, lai būtu pārstāvēta parlamentā. Tāpat pārstāvēja LKS arī 2019. gada Eiropas Parlamenta vēlēšanās, taču netika ievēlēts.

2020. gadā A. Mamikins kļuva par Eiropas Parlamenta deputātes no Igaunijas Janas Tomas palīgu.

## Atsauces

## Ārējās saites
* Eiropas Parlamenta profils
Luiss Mailstouns

**Luiss Mailstouns** (*Lewis Milestone*, dzimis **Leibs Milšteins** (*Leib Milstein*) , miris ) bija Krievijas Impērijā ebreju ģimenē dzimis amerikāņu kinorežisors. Pazīstams ar režisētajām filmām *[[Two Arabian Knights]]* (1927) un "Rietumu frontē bez pārmaiņām" (1930), par abām filmām viņš saņēma Amerikas Kinoakadēmijas balvu nominācijā "Labākais režisors". Zināmākās no Mailstouna režisētajām filmām ir "Pirmajā lappusē" (*The Front Page*, 1931), *[[The General Died at Dawn]]* (1936), *[[Of Mice and Men]]* (1939), *[[Ocean's 11]]* (1960) un *[[Mutiny on the Bounty]]* (1962).

## Atsauces

## Ārējās saites

* Luiss Mailstouns vietnē *Virtual History*
1267. gads

**1267. gads** () bija parastais gads, kas pēc Jūlija kalendāra sākās sestdiena.

## Notikumi
* Dibināta Ostravas pilsēta Čehijā

## Dzimuši
* 10. augusts — Haime II (*Jaime II*), Sicīlijas un Aragonas karalis (miris 1327.)
* Džoto di Bondone (*Giotto di Bondone*), itāļu gleznotājs un arhitekts vēlīnajos viduslaikos (miris 1337.)

## Miruši
* Gerdenis (*Gerdenis*), Polockas kņazs Lietuvas dižkunigaitijas
Grafikas dizainers

**Grafikas dizainers** ir persona, kas profesionāli strādā ar grafikas dizainu saistītās jomās. Viņa galvenie uzdevumi ir sakombinēt attēlus, tipografiku vai izmantot dažādu iespiedes vai attēla apstrādes tehniku palīdzību, digitālu, mehānisku vai manuālu, lai radītu grafisku dizaina darbu. Grafikas dizainera darbu pamatā izmanto izdevniecībā, drukātajos un elektroniskajos medijos, reklāmā, grafisko zīmju un vides noformējumu izstrādē, kā arī apģērbu un citu industriālo priekšmetu apdrukas dizainā.
Grieķijas karogs

**Grieķijas karogs** () ir viens no Grieķijas valsts simboliem. Tas tika pieņemts . Karogam ir deviņas horizontālas joslas no tām piecas ir zilas un četras baltas kā arī Grieķijas ģerbonis kreisās puses augšējā stūrī. Karoga zilā krāsa simbolizē debesis un jūru, bet baltā mākoņus un viļņus.
Natura 2000

***Natura 2000*** ir īpaši aizsargājamo dabas teritoriju tīkls Eiropas Savienības dalībvalstīs.

Šis saraksts tika izveidots, lai aizsargātu Eiropā retas un apdraudētas dzīvnieku un augu sugas un to dzīvesvietas un biotopus. Kopš 2004. gada arī vairākas Latvijas dabas teritorijas tika iekļautas *Natura 2000* sarakstā. Latvijas *Natura 2000* teritorijas regulē likums "Par īpaši aizsargājamām dabas teritorijām" un Ministru kabineta noteikumi "Eiropas nozīmes aizsargājamo dabas teritoriju (Natura 2000) izveidošanas kritēriji Latvijā".

*Natura 2000* teritorijām ir atšķirīgi aizsardzības un apsaimniekošanas režīmi – no minimāliem ierobežojumiem aizsargājamo ainavu apvidos, kur notiek aktīva saimnieciskā darbība, līdz pilnīgam saimnieciskās darbības aizliegumam dabas rezervātos. Tāpat atšķirībā no teritorijas īpatnībām un aizsargājamām sugām, apzināta iejaukšanās tajās var būt no kritiski nepieciešamas līdz pilnīgi nevēlamai.

Eiropas Savienībā kopumā ir vairāk nekā 26 000 aizsargājamas dabas teritorijas, kas iekļautas *Natura 2000* sarakstā, šīs teritorijas aizņem apmēram 20% no kopējās Eiropas Savienības platības. Latvijā kopumā ir 333 *Natura 2000* aizsargājamas dabas teritorijas, kas aizņem apmēram 12% no Latvijas platības. Latvija 2024. gadā ir priekšpēdējā ES pēc *Natura 2000* teritoriju platības pret valsts teritoriju.

2023. gadā Pasaules Dabas fonda Latvijas direktors Jānis Rozītis izteicās, ka Latvija Eiropā ir palikusi pēdējā vietā ar "*Natura 2000*" teritoriju aizsardzību, un vienā no pēdējām ar šo biotopu stāvokli.

## Atsauces

## Ārējās saites
* Natura 2000
* Mājaslapa 
* Par īpaši aizsargājamām dabas teritorijām
* Eiropas nozīmes aizsargājamo dabas teritoriju (Natura 2000) izveidošanas kritēriji Latvijā
Sesijas slānis

**Sesijas slānis** () ir 5. slānis septiņu slāņu OSI modelī. Sesijas slānis nodrošina divu lietotāju dialoga organizēšanu un sinhronizēšanu, kā arī datu apmaiņas vadību starp šiem lietotājiem.
Pasniegšanas slānis

**Pasniegšanas slānis** () ir 6. slānis septiņu slāņu OSI modelī, kas, izmantojot seansa slāņa servisu, nodrošina kopējas sintakses izvēli datu aprakstīšanai, kā arī veic kodu pārveidošanu un datu struktūru attēlošanu datu apmaiņas procesā starp lietojumslāņa entītijām.
Horvātijas karogs

**Horvātijas karogs** () ir viens no Horvātijas nacionālajiem simboliem. Tas tika pieņemts . Karogam ir trīs horizontāli vienādas joslas no tām viena sarkana, balta un zila kā arī Horvātijas ģerbonis karoga vidū.